Remek szívet választott a lányának.
Lássuk csak!
Irene Valdez, 46 éves.
Egyedülálló, gyermektelen.
Korábban történelemtanár volt. Van egy kis kávézója és két macskája.
Csak a cicáknak fog hiányozni.
Így nem lesz akkora bűntudata. Ügyes.
Ajándék az évfordulójukra.
Nem mindennap ünneplünk 25 éves házasságot.
Jaj, de kedves!
Köszönjük, Irene.
- Jó étvágyat hozzá! - Köszönjük szépen!
Tudja, mi ebben a megindító?
Hogy Cienfuegos fizeti a lánya műtétjét.
Jó barátok lehetnének.
Miért csinálja ezt?
Hogy nem fordul fel ettől a gyomra?
Hatalmas a kereslet a szervek iránt.
És korlátozott a kínálat.
Ha többen lennének önkéntes szervdonorok…
ez az üzletág nem létezne.
Ha ennyire érdekel ez a biznisz, szállj be, Checo!
Végignézheted, hogy szerezzük meg a lányod szívét.
Dr. Carrasco, bemutatom Simón Duquét.
A páciensünk édesapját.
Már találkoztak, igaz?
Igen.
Ne aggódjon, Duque úr!
A lánya rendbe fog jönni.
Átnéztem a kórtörténetét, és még nagyon fiatal.
Nem fog gondot okozni neki a transzplantáció.
Dr. Carrasco igazi szaktekintély.
Nézze meg, milyen jól sikerült Camila transzplantációja!
Mit szól?
Bassza meg!
ELLOPOTT SZÍV
Simón be fogja adni a derekát.
Már biztos kiválasztotta az áldozatot, akit meg fog öletni.
Mi lesz, ha tényleg megteszi? Más ember lesz.
Gondolj bele más szemszögből!
Mi lesz, ha meghal a lánya?
Bánni fogja, hogy nem tett valamit.
Valamit?
Ez nem akármi. Egy emberi lény meggyilkolásáról van szó.
Csak van más megoldás.
Nem a te hibád, amit Zacarías tett.
És Simón döntéseiért sem te vagy a felelős.
De belekeveredtem ebbe.
És szeretem Simónt.
Nehogy őrültséget csináljon!
Nem fogom hagyni.
Várj! Mit csinálsz? Camila, kérlek, gondold át!
Nem tudja, ki állhat a támadás mögött?
Újságíróként több ellenségem van, mint barátom.
De valaki el akarja tenni láb alól.
Nem tudom. A szervkereskedők lehettek?
Biztosan odáig vannak a kitüntetett figyelemtől.
Ha ők meg akarták volna ölni, már a hullaházban lenne.
- Ez figyelmeztetés volt. - Kitől?
A bűnözők vagy az őket segítő belső ember részéről?
- Ne ítéljen elhamarkodottan! - Elhamarkodottan?
Azok a seggfejek nem hallgattatnak el. Rohadjanak meg!
Az ország tele van halott újságírókkal,
akik ugyanezt mondták. Jobb lesz, ha megnyugszik.
Mint mondtam, a végére járunk, kerül, amibe kerül.
Miért csinálod ezt?
Védem magam, Lorena.
Cápák köröznek a vízben, amiknek egy csepp vér is elég.
- Én mindig előrébb járok. - Camila miatt?
Ugye?
Sosem láttalak ilyennek.
Elég ebből az őrületből! Nincs értelme eldobni a karrieredet.
Nem látod, hogy nem vált be a stratégiád? Camila még jobban gyűlöl.
Addig nincs vége, amíg nincs vége.
Yogi Berrát idézve.
Aki gyakorlatilag a baseball-liga filozófusa volt.
Tessék!
Ezt rejtsd el gondosan!
Főleg Fausto elől!
Miatta ne aggódj!
Lazítanod kell. Gondolj valami másra!
Most erre kell koncentrálnunk, Lorena.
Tedd, amit mondtam, jó?
Rosa! Édes Rositám!
Rosa!
Az volt az első hibám elnökként, hogy Zacnál hagytalak.
Mondd csak, hogy bánnak ott veled?
Vettél már saját házat?
Annyit keresel, amennyit érdemelsz?
Jól jönne egy fizetésemelés.
Te bizony túl jó nő vagy Zacnak.
Ha asszisztenst keres…
Nem.
Pont ott vagy, ahol kell.
Nem értem.
Dehogynem.
Csak tesztelnem kell a lojalitásodat.
Zacarías bizonyos dolgokba nem avat be.
És nekem mint elnöknek mindenről tudnom kell.
Arról is,
hogy milyen színű a melltartód.
Piros. Amilyennek lennie kell.
Ha mindent elmondasz nekem, amit tudnom kell,
nőni fog a fizetésed.
Mit gondolsz?
Azt, hogy maga nagyszerű elnök.
Tudom.
A férjem egy vadállat.
Nem lett volna szabad erőszakkal idehozatnia.
- Bocsánatot kérek. - Hagyjuk azt a rohadékot, anya!
Segítened kell. Kétségbe vagyok esve.
Új szívet kell találnunk Samanthának.
Minden követ megmozgatok érte.
Ezzel talán
jóvátehetem a dolgokat.
Kislányom,
az anyák is hibáznak.
És nem álltam melletted.
De olyan hálás voltam Zacaríasnak, hogy úgy gondoltam…
Nem hallgattál rám.
Annyira együttéreztél vele, engem viszont meg sem hallottál.
Nagyon magányos voltam.
El tudom képzelni.
És bocsánatot kérek.
És hidd el nekem,
hogy melletted leszek!
Mindenben számíthatsz rám.
Végre, anya!
Drágaságom!
Ne haragudj!
Bocsáss meg!
Braulio beszélt Zacaríasszal,
és követelte, hogy szálljon ki abból a gyalázatos üzletből.
De nem fog.
Ki akarja fizetni Samantha transzplantációját.
Még egy mappát is adott Simónnak, hogy donort válasszon.
Egy mappából lehet válogatni?
Borzasztó, anya. Rettenetes.
De Simón nem hagyja meghalni a lányát.
Olyanná válik, mint Zacarías.
És sosem fog megbocsátani magának!
Láttad, hogy meggyilkoltak egy férfit a kórházban?
Igen.
Ő lett volna Samantha donora.
Azok a mocskok így szorították sarokba Simónt.
Jóságos ég!
Csak számít valamit, hogy én vagyok az elnök felesége.
Szerzünk egy szívet annak a lánynak.
Elvégre az ő édesanyja szíve mentette meg a te életedet.
Szóval…
Kettő.
- Ötóránként. - Jó.
Adom.
Mi a baj, apa?
Furcsán viselkedsz.
Nem.
Semmi bajom, csak…
azt akarom, hogy meggyógyulj.
Hát igen.
Amikor megszülettél,
halálosan rettegtem.
Az apaszerepre nincs forgatókönyv, tudod?
Nagyon féltem, emlékszem…
Odamentem a kiságyadhoz.
Néztem, ahogy alszol, és figyeltem a légzésedet.
Annyira féltem!
Attól, hogy elesel, vagy a torkodon akad az alma.
De ez
már a múlté.
- Felnőttél. - Igen.
Tudod, mit mondott a nagymamád, az én anyukám?
Hogy könnyű dolgom volt.
Hogy csak annyi volt a dolgom, hogy életben tartsalak.
Sokszor elestél,
de megúsztad pár sebhellyel.
Samantha!
Rám számíthatsz.
Tudom.
De halálosan rettegek, apa.
A korombeliek azt hiszik,
hogy halhatatlanok.
Figyelj!
Éld az életed!
Mindketten tegyük a magunk dolgát!
Pihenj egy kicsit!
Mi a te dolgod?
Mi történt? Mi ez a csalódott arc?
Három nap múlva átvisznek minket a börtönbe.
Ne!
Cseszhetjük.
Tomás, kérd meg a barátnőd apját, hogy hozzon ki minket!
Ha már őt kiengedték…
- Hagyd az árulót! Nem tud tenni semmit. - Sofía!
Csinálj valamit!
Tudtam!
Tudtam, bakker!
Muñoz!
Mi az?
- Mit művelsz? - Nyugi!
Mit akar?
Elnézést! Sürgősen beszélnem kell Camachóval.
Igen?
Miért olyan sürgős?
Értékes információm van, ami biztosan érdekelni fogja.
Miféle információ?
A nevek, amiket Simón Duque nem árult el.
Vádalkuért cserébe.
Hívja fel, kérem!
- Oké. - Köszönöm!
- Szólok neki. - Kösz!
Mi van?
Nyugi!
Mariachi!
Baj van.
A kismadár dalolni akar.
Jó.
Elhallgattatjuk a kismadarat.
Bocs, nagy volt a forgalom, és későn feküdtem le.
Semmi gond, öregem.
Ne gyere nekem szar kifogásokkal!
Ma felhívod azt a csajt. Itt kell lennie ma délután.
Sürgős, érted?
Menj csak! Minden jót, öregem!
Indulás!
Bocsi!
Halló?
Meme!
„Meme”?
Mesés menedzserem. Hogy vagy?
El tudsz jönni a bárba?
Ma?
Úgy volt, hogy a keresztlányommal töltöm a napot. Miért kellek?
Az a helyzet,
hogy a kiadó embere, akiről beszéltem, csak ma ér rá.
Persze, akkor megyek.
Ott találkozunk.
Öt perc. Érzékeny témáról van szó.
Ha az újságíró elleni támadásról van szó, oldják meg! Nem érek rá.
Nem. Az elnök tanácsadójáról.
Húzódjunk félre!
Mi van Zacaríasszal?
Megtudtam, hogy nagyon veszélyes emberekkel üzletel.
Mégis kikkel?
Szervkereskedőkkel.
Remélem, a bankos ügy után nem lesznek újabb hibák.
Zárjuk le az ügyet a pizzással!
Ne aggódjon! Már csak a végrehajtás van hátra.
Ezt a fejezetet még ma lezárjuk.
Minden rendben?
Azt hiszem, még sosem láttam ilyen nyugtalannak.
Jobban leszek, ha Duquéék helyett a nejemmel közös jövőmre koncentrálhatok.
A jövője tervezgetése közben… ne feledkezzen meg a jelenlegi alkunkról!
Majd értesítsen!
Kérem!
A hangpostára kapcsol.
Istenem! Remélem, nem késtünk el.
- Nagyon szereted, ugye? - Teljes szívemből.
- Kérhetek még egy szívességet? - Persze.
Ki tudod szabadíttatni Samantha barátját?
A bankrablót?
- Camila! - Az egész Zacarías hibája.
Tomás máskülönben sosem rabolt volna bankot.
Saminak szüksége van rá.
Bármi, ami megnyugtatja, segít túlélnie.
Velem is így volt.
Mi is átéltük ezt.
Kérlek!
Nagy vihart fog kavarni, ha kiengedik azt a fiút.
Nem biztos, hogy jó ötlet.
Gondold át!
Simón, vedd fel!
Mondd, hogy nem tetted meg! Vagy azt áruld el, hogy hol vagy!
Ez érzékeny kérdés, Camacho.
Maga szerint az elnök tud róla? Esetleg ő is benne van?
Ha igen, akkor ez a hajó bármikor elsüllyedhet.
És én biztos nem akarok a mélybe veszni.
Mit javasol?
Folytassa a nyomozást szép csendben, és tájékoztasson a fejleményekről!
- Meglesz. - Camacho!
Erről senki más nem tudhat.
Világos?
Senki.
Rendben.
- Ez meg mi? - Üljön le!
- A nagynénje küldött tortát. - Nincs nagynéném.
Nyissa ki a dobozt!
VAGY MAGUK, VAGY TOMÁS
Ideje dönteni.
Ezt a nagynénje üzeni.
Gyakran látogatják azt a sírt?
Nem igazán. Csak az anyja.
Minden vasárnap kijött, mindig kora reggel.
Ugyanolyan virágokat hozott.
De a múlt héten nem járt itt.
Megjöttünk.
1990. MÁJUS 10. – 2022. SZEPTEMBER 19.
Köszönöm!
Az ő, ugye?
Igen.
Jó napot! Hozhatok önöknek valamit inni?
Igen, két sört. Te mit kérsz? Hibiszkuszteát?
Nem. Miért? Tudjátok, mit? Ma én is iszom veletek.
Három sört kérünk. Ma ránk fér.
- Itt hagyom az étlapot. - Jó.
Nézzék meg! A legjobb ételek a városban.
- Akkor meg kell kóstolnunk. - Nézzék meg!
- Köszönjük! - Elnézést!
Nézd, Checo! Megérkeztünk, és ez az a nő.
Jól néz ki, ugye?
Állítólag nagyszerű szakácsnő,
úgyhogy maradunk vacsorázni.
Szeretném, ha tudnád,
hogy látszik, hogy jó szíve van.
Mi lesz, ha Camacho nem köt alkut?
Figyelj ide, Tomás! Beszélj a barátnőd apjával!
Simónnak sok dolga lehet most Samanthával.
Akkor nekünk lőttek, és börtönbe kerülünk.
Ő nem fog segíteni nekünk.
Átvág minket, és menti a bőrét. Mindezt miért?
Hogy mesebeli életet éljen a kis hercegnőjével.
Leállnál a köpködéssel egy kicsit?
Nem lesz ilyen szerencséd, baromarc. A csaj meghal, mire szabadulsz.
Pofa be!
Remélhetőleg megmondják, hol van a sírja,
hogy vihess rá százszorszépet vagy napraforgót.
- Fogd be! - Intézd el!
Szegény Sami meghal, mielőtt…
- Fogd be a pofád! - Intézd el!
Ne!
Hívjanak orvost!
Bocsáss meg!
- Mit csináltál? - Gyorsan! Elvérzik!
Mi folyik itt?
Mindketten a falhoz! Most rögtön!
Ne mozduljanak! Lássam a kezüket!
- Siessenek! Vérzik. - Gyerünk már!
- Barátom! - Jöjjön velem!
Kifelé! Gyerünk!
Még van tíz percem.
Az pont elég, hogy elmeséld,
mi köti össze Simón Duquét,
az illegális szervkereskedőket
és a sokat követelő főnöködet, Zacaríast.
Gőzöm sincs, miről beszélsz.
Valami kormányközeli ember összedolgozik a bandával,
és folyton felmerül a főnököd neve.
Tudtál róla?
Tudtál róla, igaz?
Ez visszataszító, Lorena!
Nem sokat tudok.
Mindenesetre nem érdemes kiborítani a bilit.
Ezek veszélyes emberek.
- Cárdenas tud róla? - Nem.
Biztosíthatlak. De gondold át, mit csinálsz!
Mert ha ez kiderül, a kormány repül, méghozzá veled együtt.
Miért érzem úgy,
hogy valójában Zacaríast próbálod védeni?
Téged védelek.
Moncada azt várja, hogy Cárdenas hibázzon, és leharaphassa a fejét.
Te pedig ezen az oldalon állsz. Ez van.
Nem.
Veled ellentétben
én nem fogok egy így működő kormányban dolgozni.
Megértetted?
Fausto, drágám! Te mindig olyan édes vagy.
Hadd emlékeztesselek rá, hogy a politika gusztustalan!
Akármelyik oldalon is állsz.
Tudod, mit? Már nem akarom, hogy Zacarías legyen a tanácsadóm.
A végére fogok járni ennek.
Aki az utamba áll,
azt kicsinálom.
Legyen az bárki.
Lezuhanyozom.
Később beszélünk.
Na?
Milyen vagyok?
Professzionális? Csinos?
Tehetséges? Drága?
Tökéletes.
Csak add önmagad!
Szuper. Az nagyon jól megy.
Miért vágsz ilyen fejet?
Biztatnod kellene, ehelyett olyan vagy, mintha temetésen lennél.
Remélem, nem felejtesz el, ha híres leszel.
Elment az eszed?
Eljött a nagy nap. Ma megváltozik az életünk, Troconis.
Hogy van Polo?
Mit mondtak a kórházban?
Elvérzett, mielőtt odaértek.
Ne!
Jöjjön velem!
Gyerünk!
Azt hittem, csak vicc, hogy itt van.
Üdvözlöm, Cárdenas asszony!
Köszönöm, Camacho felügyelő!
- Az elnök úr képviseletében jöttem. - Értem.
A férjem úgy döntött, hogy kegyelmet ad ennek a fiatalembernek,
a családját érintő tragikus helyzetre való tekintettel.
Nem.
Mégiscsak tetten értük.
Ne okoskodjon nekem, Camacho!
Valaki majd később megosztja önnel a részleteket.
A fiatalember szabadon távozhat,
de a bíróság előtt köteles megjelenni.
Leveszi róla a bilincset, vagy csináljam én?
Rosa!
- Uram? - Mi van a szerződésekkel?
Még ma készen lesznek.
- Jól van? - Mindig jól vagyok.
Rosa, távozz! Négyszemközt kell beszélnünk.
Nyolcszázszor hívtalak. Mi a francért nem veszed fel?
Nem érek rá, Lorena.
Fausto tudja.
- Az egészet? - Csak a részleteket nem.
Nem tudom, mi lesz. Ez kezd kezelhetetlenné válni.
Az lesz, amit én döntök. Semmi más.
Mindjárt vége.
Tegyenek mindent a helyére, és kapcsolják be a szívmonitort!
Már itt kellene lenned a csomaggal.
Dr. Carrascónak több műtétje is lesz.
Tudom, főnök. De túl sok itt az ember.
Nem akarjuk, hogy félresikerüljön.
Carrasco készen áll.
És még Duque lányáért is el kell mennetek.
Ne aggódj! Mindjárt megyünk.
Milyen volt a vacsora?
Finom volt.
Mint az anyukám főztje.
- Akkor jó. - Igen.
- Kérnek még valamit? Desszertet? - Persze.
- Igen? - Igen.
- Megehetjük itt? - Persze. Jöjjenek!
- Ki tudja, eljön-e a holnap. - Üljenek le!
Máris hozom.
Miért csak most mondtad el, hogy hol vagy?
Megtetted.
Kiválasztottál valakit?
- Előbb minden mást meg akartunk próbálni. - Láttad, mit csináltak a donorral, nem?
Nincs más megoldás.
Aggódom, hogy mi lesz veled.
El sem tudod képzelni, mit érzek most, hogy kiválasztottam azt a nőt.
Nő?
Mondhatod,
hogy seggfej vagyok, vagy valami…
de elfogadtam Zacarías ajánlatát.
És ugyanazt fogom csinálni, amit ő.
Beszéltem anyámmal.
Azt mondta, hogy segít.
- Hogy kerít egy szívet… - Nincs visszaút.
Kit választottál?
Egy egyedülálló nőt.
Nincs sem férje, sem gyereke.
Senki sem gyászolja majd.
Tehát gyilkos lett belőled?
Korábban is öltem már.
Igen, dr. Montejót.
De ő a feleséged mészárosa volt, és meg akarta ölni Samanthát!
Most pedig a lányom életét próbálom megmenteni!
Simón!
A lányomról van szó.
Samantháról. Most már megértem.
Átérzem Zacarías pokoli helyzetét. Igaza van.
Nem. Nem bocsáthatod meg, amit tett.
Halottnak kellene lennem.
A gyerekeidnek nem kellett volna ilyen tragédiát átélniük.
És most három gyönyörű gyermeked lenne.
Valeria élne.
Tisztába tenné a picit.
A következő albumán gondolkodna.
Persze, az a nő egyedül van.
Nem gyászolnák.
De joga van élni, nem?
Ki vagy te? Mondd meg!
Simón, ezt nem hagyhatod.
Ne hagyd ezt, kérlek!
- Nézz rám! - Már túl késő.
Nem. Nem késő.
Kérlek! Könyörgök!
Még nem késő.
Simón!
Kérlek! Könyörgök.
Sarmiento!
Fújja le az egészet!
Duque úr!
A szervezet sosem hagy félbe munkát.
Egyébként pedig az az ügyfelünk, aki fizet.
Vagyis jelen esetben Cienfuegos úr.
Szép napot!
Mit mondott?
Menjünk!
- Szép napot! - Ideje munkához látnunk.
- Viszlát holnap! - Viszlát!
Látom, ízlett a desszert.
Nagyon is.
Tudja, annyira ízlett, hogy…
Jöjjön csak ide!
Kérnénk egy szívességet.
Jöjjön velünk, és készítse el ugyanezt a főnökünknek!
Mi történik? Nem értem.
Olyan jó szíve van, hogy szeretnénk kölcsönkérni.
- Igen. - Nem értem.
- Jobb is. - Igen.
- Lehangoló. - Pontosan.
- Ne! - Nyugalom!
Ha sikít, kipukkantom a tüdejét.
Nyugalom!
Kérem, ne bántsanak!
- Nyugi! - Lazítson!
Le kell szállnod Simón Duquéról.
Már megöletted a feleségét, és tönkretetted a lánya szívét.
Elég volt, nem gondolod?
Sem ő, sem Camila nem ezt érdemli.
Atyavilág, drága anyósom!
Átálltál?
Tehát Camila nem érdemel ilyen szörnyűséget.
De a szívet igen, amiért én fizettem?
Elveszítetted őt.
Fogadd el!
Rossz hírem van.
A kislánynak új szív kell. Nem tudok visszatáncolni.
Gusztustalan vagy.
Camilának igaza volt.
És én mindvégig védtelek téged.
De ennek vége, tudod?
Nem hagyom, hogy magaddal ránts minket ebbe az őrültségbe.
Mindent elmondok Brauliónak.
A színészi karriered rövid, de ütős volt.
Azt hitted, hogy nem tudok Miss Orgazmusról?
Mondd csak!
Mikor is megy Cárdenas Washingtonba?
Mi lenne, ha ez a videó az USA elnökével való találkozása előtt kerülne elő?
Nem láttam az igazi énedet.
Nem is vagyunk mi olyan különbözőek.
És figyelmeztetlek, ezen a videón kívül
az összes korrupt dolgotokról is van bizonyítékom.
Szerződések, átutalási bizonylatok.
Minden megvan.
Azokat te magad hagytad jóvá.
Hol az aláírásom?
Olyan őrült vagy, hogy az sem érdekel, ha mindenkit tönkreteszel, még magadat is.
Nyugalom, Greta!
Úgy szerzem vissza a feleségemet, ahogy akarom.
Ez neked és az elnöknek is jó.
Nem semmi.
Zac meg hol van?
Korábban elment. Nem érezte jól magát.
Cienfuegos mostanában szétszórtnak tűnik.
De ne aggódj, elnök úr!
Majd én elüldözöm ezeket a keselyűket.
Elnök úrnak most csak két perce van önökre.
Portillo!
Szabaduljunk meg öntől!
Azok is ezt mondták, akik rálőttek a kocsimra,
és mégis itt vagyok.
Tudjuk, hogy támadás áldozata lett. Biztosíthatjuk, hogy…
Nagyon örülök, hogy él, Portillo.
Az én regnálásom alatt
elfogulatlan újságírókkal szeretnénk dolgozni, nem halottakkal.
Menjen haza, hogy kiheverje a sokkot!
Jó lenne, elnök úr, de a kormánya nem hagyja pihenni az újságírókat.
Nemrég tudtuk meg, hogy a központi temetőben
áll Camila Duarte sírja,
aki állítólag meghalt, de mégsem.
Mondja csak, hogyan támadt fel a mostohalánya?
Elnök úr, válaszoljon, kérem!
A felesége a közelmúltig látogatta a lánya sírját.
Pedig életben van. Elmagyarázná, hogy miért?
Nem csoda, hogy rálőttek.
Az elnök úr nem kommentálja ezeket a magánjellegű kérdéseket.
Ha Duarte asszonyról akar kérdezni,
őt vagy a férjét,
Zacarías Cienfuegost keresse!
- Elnök úr, erre! - Elnézést!
Az elnök felesége hozatott ki.
Az elnök parancsára.
Nem vagyok akárki.
Camila műve.
Nagyon kedves tőle.
Nagyon aranyos.
Ő és anya, aki ott él a szívében.
Mi van Polóval? Őt is kiengedték?
Polo meghalt.
Micsoda?
Hogyhogy?
Sofía le akart szúrni egy késsel,
Polo pedig meg akart védeni, és…
Most inkább hagyjuk ezt!
Mesélj magadról! Hogy vagy?
Mi a helyzet?
Apa furcsán viselkedik.
Elég furcsán.
Őszintén szólva,
az a szörnyű gondolatom van, hogy arra készül, amit anyával tettek.
Az apád
tisztességes ember.
- Tudom. - Bízz benne!
De nem akarok olyasvalaki szívével élni, akinek nem kellett volna meghalnia.
- Ne! - Hagyja abba!
- Elég! - Mondtam, hogy nincs pénzem!
- Kérem, ne bántsanak! - Ne bőgjön már!
A jó emberekkel is történik rossz.
Mi a helyzet? Már úton vagyunk.
Az áru érintetlen.
Mire készülnek?
Ne bántsanak!
- Elég már! - Nyugi, te ribanc!
Sajnálom, de Simón nincs itt.
Duque urat mostanában nehéz megtalálni.
Na és Nicky?
Dolgozik.
Tényleg? Ma?
Azt hittem, szabadnapos.
Igen, de a menedzsere behívta valami sürgős ügyben.
Nem tudom pontosan.
Nem gond. Köszönöm!
Nem jön az a pasas?
Várjunk a bárban!
Késik, de várjunk még!
Te!
De jó hangulatban vagy!
Urológushoz kell menned?
Nicky!
Elszöknél velem örökre?
Valami lejárt füvet szívhattál.
Igyunk egy sört!
Nicky, figyelj rám!
Gyere velem!
Álljanak meg!
- Pofa be! - Ne!
Ez mi volt?
Nem tudom.
Ne! Segíts!
Hé!
Segíts!
Segíts már!
Gyere ide!
Szállj le rólam!
Segíts már! Mi folyik itt?
Bocsáss meg!
Mocskos rohadék!
Mi az?
Alig vártam, hogy újra lássalak.
Sarmiento! Hé!
- Ne bántsa azt a nőt! - Nyugi, Gala!
Simón majdhogynem családtag.
Örülök, hogy újra látom, Camila.
Én nem mondhatom el ugyanezt.
Mint mondtam,
ilyenkor már nem gondolhatja meg magát.
- A morális aggályokat bízzuk a vallásra! - Azt mondta, én döntök.
Úgy döntöttem, hogy senki sem hal meg. Telefonáljon!
Szabad?
Én soha nem teszek engedményeket.
De van egy olyan érzésem,
hogy meg tudunk állapodni.
Mit akar?
A nagyra becsült Duque úr azt kéri, hogy állítsuk le a folyamatot a donorral.
De mivel ön fizette,
ön a mi ügyfelünk.
Zacarías!
Elég ebből! Kérlek!
Bebizonyítottad az igazadat.
Kérlek, állítsd le ezt!
Nem is mondtam, de a neje is itt van.
Zacarías,
hadd oldjuk meg ezt a magunk módján!
Könyörgök! Kérlek!
Tedd meg az állítólag irántam érzett szerelemből,
vagy a múltunkért, azért, amin keresztülmentünk!
Bizonyítsd be, hogy van lelked, hogy még ember vagy!
Mentsd meg ennek a nőnek az életét! Könyörgök!
Mentsd meg magad! Most van itt az ideje.
Kérlek! Könyörgök!
Add Sarmientót!
Értettem.
Remek hírem van.
Nem állunk le.
A lánya a mai napon
új szívet kap.
A feliratot fordította: Gribovszki Réka